  Майя Бывальцева Арктика палась омыр вӧлмемен Удмуртиын куазь пумен кезьытгес кариськоз. Со сярысь улосвыл Гидрометцентрлэн пресс-службаез ивортэ. 21-тӥ южтолэзе потон уе -1…-6 градус луоз шуыса чаклало, нуназе -2…+3 градус луоз, дырын-дырын лымыялоз. Арнянуналысен улосвылын антициклон кузёяськыны кутскоз. 22-тӥ южтолэзе куд-ог ёросъёсын ӧжыт лымыялоз на, уйин -6…-11, нуназе -4…+1 градус луоз Удмуртиысь Гидрометцентрлэн пресс-службаезВуоно арнялэн нырысетӥ нуналъёсаз зор-кот усьыны кулэ ӧвӧл, уйёсы -10…-15 градус, нуназе -4…+1 градус возиськозы шуыса чаклало. Сюресъёс вылын йӧвалег.  Тегъёс: Гидрометцентр Удмуртия куазь тулыс  